- Hindi News
- युवा राष्ट्र की रीढ़ की हड्डी है, बाल श्रम से हो रही कमजोर
युवा राष्ट्र की रीढ़ की हड्डी है, बाल श्रम से हो रही कमजोर
भास्कर न्यूज. जालंधर
दिव्य ज्योति जागृति संस्थान विधिपुर अमृतसर बाईपास में बाल श्रम विरोधी दिवस मनाया गया। स्वामी सज्जनांनंद ने कहा कि युवाओं को राष्ट्र की रीढ़ की हड्डी कहते हैं, मगर उनसे मजदूरी करवा कर कमजोर कर रहे है। आज ऐसी अनेकों ही घटनाएं आम हो गई, जिसमें बच्चे ढाबों, ईंटों के भ_ों और घरों में मजदूरी कर रहे है। इस अवसर पर उन्होंने सभी को बच्चों को शिक्षा, उनके अधिकारों, संस्कारों के प्रति बताया और उनके भीतर छिपी प्रतिभाओं को निखारा। स्वामी ने कहा कि संपूर्ण विश्व में 215मिलियन बच्चे मजदूरी कर रहे हैं। वे न तो स्कूल जाकर शिक्षा ग्रहण करते हैं और न ही उनके पास खेलने का समय है। इनमें से बहुत से बच्चों की न तो ठीक ढंग से देख-रेख हो रही है और न ही पर्याप्त भोजन उपलब्ध होता है, जबकि 10 मिलियन बच्चे घरों में बाल मजदूरी करते हैं। राष्ट्र अगर आज इन बच्चों के संपूर्ण विकास की ओर ध्यान नहीं देगा तो भारत देश कभी समृद्धि और विकास के शिखर को छू नहीं पाएगा। इसके अंतर्गत ही संस्थान की ओर से मंथन नामक मुहिम चला संपूर्ण विकास शिक्षा केंद्र चलाए जा रहे है। जहां बच्चों को निशुल्क शिक्षा दी जा रही है।
tgl_Latn hin_Deva hin_Deva bho_Deva hin_Deva